基沙文突然大減價 係咪專門益阿「巴」
即上英超刨績王:http://win.on.cc/epl
《每日體育報》報道,西甲馬體會前鋒基沙文合約內嘅買斷費,將喺7月1日自動由2億歐元(約18.5億港元)下降至1億歐元(約9.27億港元),所以呢個會係巴塞激活解約金嘅大日子。巴塞已經安排好具體計劃,準備喺6月完成簽約,7月正式宣布轉會。未來幾日,巴塞方面嘗試游說基沙文簽訂5年長賣身契。
歐霸盃新科盟主馬體會點解肯咁蝕底?原來雙方早有默契,巴塞舊年就確定要簽基沙文,只係為咗同馬體會保持良好關係,巴塞直到幾星期前先聯繫對方,確認佢哋想簽呢位法國前鋒。其實馬體會講到明1歐元都唔會平,只要巴塞願意畀足1億歐元買斷費,就會同意為基沙文協議離隊打開大門。當然,巴塞都唔好意思就咁畀1億歐元就算,計畫畀約1.15億歐元(約10.7億港元)轉會費,如果馬體會覺得冇問題,又冇其他球隊介入炒高個價,呢單嘢就基本成事嘞。
東網體育同你追實體壇每個精彩時刻!
https://goo.gl/ewVpvE